open-index/open-wikipedia-markdown huggingface dataset:
Prienain kunnallispiiri

**Prienain kunnallispiiri** () on yksi Liettuan kuudestakymmenestä kunnallispiiristä, joka sijaitsee Kaunasin läänissä. Vuonna 2008 kunnallispiirin väkiluku oli 33 580 asukasta. Yksi tärkeimmistä elinkeinoista kunnallispiirin alueella on maa- ja metsätalous. 

## Asutuskeskukset
### Kaupungit
*Prienai (hallinnollinen keskus)
*Jieznas

### Kauppalat
*Balbieriškis
*Veiveriai
*Pakuonis

#### Kylät
*Stakliškės
*Išlaužas
*Skriaudžiai
*Geruliai
*Mauručiai

## Lähteet
*Portrait of Regions of Lithuania  

## Aiheesta muualla

*Kunnallispiirin virallinen sivusto
David C. Broderick

**David Colbreth Broderick** (4. helmikuuta 1820 – 16. syyskuuta 1859) oli yhdysvaltalainen demokraattipoliitikko. Hän toimi Kalifornian senaattorina Yhdysvaltain senaatissa sekä osavaltion varakuvernöörinä. 

Broderick syntyi Washingtonissa. Hänen vanhempansa olivat Irlannista. Broderick muutti perheensä kanssa kolmevuotiaana New Yorkiin ja kävi siellä julkisia kouluja. Hän muutti San Franciscoon vuonna 1849 Kalifornian kultaryntäyksen mukana. 

Broderick pääsi Kalifornian senaattiin vuonna 1850 ja toimi virkakautensa, 1850-–851 ajan myös Kalifornian varakuvernöörinä. Hän kuoli vuonna 1859 39-vuotiaana.

## Lähteet
*David Colbreth Broderick
M.O.R.E.

**Me Olemme Rikollisten Eliittiä** eli **-M.O.R.E-** on suomalainen rikollisjärjestö. 

M.O.R.E. harjoittaa laaja-alaista rikollista liiketoimintaa, josta huume- ja talousrikollisuus muodostavat vain osan. M.O.R.E. on eräänlainen
neuvoa antava elin tai verkostotyyppinen ryhmittymä, joka tekee yhteistyötä eri rikollisryhmittymien kanssa.

Kaksi sen jäsentä on tuomittu taideväärennösjutussa, joka sai alkunsa Wäinö Aaltosen museosta vuonna 2009.

## Lähteet
Koripallo kesäolympialaisissa 1956

**[[Kesäolympialaiset 1956|Vuoden 1956 kesäolympialaisten]] [[koripallo]]** järjestettiin 22. marraskuuta &ndash; 1. joulukuuta 1956 Royal Exhibition Building Melbournessa. Tämä oli neljäs kerta kun laji oli mukana olympialaisten ohjelmassa virallisena lajina. Koripallo järjestettiin ainoastaan miehille. Mukana oli 174 osanottajaa 15 eri maasta.

## Mitalistit

## Lopputulokset

## Mitaliottelut

## Mitalitaulukko

## Lähteet
*Basketball at the 1956 Melbourne Summer Games
Tarki Kangas

**Tarki Ilari Kangas** (s. 1969) on rikollisjärjestö M.O.R.E.:n entinen johtaja. Hänen isänsä on entinen poliisi Pekka Erkkilä.

Marraskuussa 1992 Hauhon kihlakunnanoikeus tuomitsi Kankaan viideksi vuodeksi vankeuteen törkeästä petoksesta ja törkeästä ryöstöstä. Tuomio liittyi niin sanottuun Hattulan valuuttaryöstöjuttuun, jossa eräältä liikemieheltä varastettiin noin 2,2 miljoonaa markkaa markkoina ja Ruotsin kruunuina. Pekka Erkkilä oli myös syytettynä tapauksesta, mutta oikeus hylkäsi hänen syytteensä kesäkuussa 1993.

Tammikuussa 2000 Kangas tuomittiin Tampereen käräjäoikeudessa 9 vuodeksi vankeuteen niin sanotusta Ruoveden huumejutusta. Tapauksessa ammattimainen liiga toi hasista Suomeen Espanjasta ja Hollannista lähes 160 kiloa, jota kaupattiin ympäri Suomea Seinäjoen ja Janakkalan jakelupisteistä. Hasiksen lisäksi heillä oli kaupan pieniä eriä amfetamiinia. Turun hovioikeus tuomitsi Kankaan tapauksen johdosta 10 vuodeksi vankeuteen. Kyseisessä tapauksessa takavarikoitiin Suomen siihen mennessä suurin yksittäinen huume-erä, 94 kiloa.

Kangas ja Pekka Erkkilä tuomittiin marraskuussa 2009 Helsingin käräjäoikeudessa vankeuteen törkeästä petoksesta ja törkeän petoksen yrityksestä.

Maaliskuussa 2012 Kouvolan hovioikeus tuomitsi Kankaan 2 vuodeksi 7 kuukaudeksi vankilaan törkeästä kiristyksestä ja sen yrityksestä. Hänen lisäkseen oikeus langetti Simeon Kärkkäiselle 2 vuoden 6 kuukauden ja Mika Tapio Leivoselle 2 vuoden 5 kuukauden vankeusrangaistuksen törkeästä kiristyksestä. Hovioikeuden päätöksen mukaan miehet olivat perineet velkoja ilman perusteita ja rahojen vaatimiseen oli liittynyt uhkailua. Kymenlaakson käräjäoikeus oli aiemmin hylännyt syytteet aiheettomina.

Toukokuussa 2012 Kankaalle luettiin Pirkanmaan käräjäoikeudessa syyte törkeästä kiristyksestä. Syyttäjän mukaan Kangas ja viisi muuta olivat perineet olemattomia velkoja yhteensä yli 270 000 euroa Vaasassa, Tampereella ja Helsingissä. Näyttö perustui suurelta osin poliisin salaa nauhoittamiin puhelinkeskusteluihin, joissa käytettiin syytteen mukaan peitekieltä. 15. kesäkuuta 2012 Kangas tuomittiin vuodeksi ja kahdeksaksi kuukaudeksi vankeuteen. Samassa jutussa tuomittiin törkeästä kiristyksestä kahdeksi vuodeksi vankeuteen Hells Angels MC:n jäsen Harri Juhani Nääppä, sekä Mika Leivonen törkeästä kiristyksestä puoleksitoista vuodeksi vankeuteen.

Kesäkuussa 2022 Kangas tuomittiin Pohjanmaan käräjäoikeudessa 2 vuoden ja 7 kuukauden vankeusrangaistukseen kahdesta törkeästä petoksesta. Kangas oli rikoskumppaninsa kanssa esiintynyt helluntaiuskovaisina sisaruksina. He huijasivat kahdelta herkkäuskoiselta mieheltä näiden koko omaisuuden eli 535 000 euroa.

## Lähteet
Yhdysvaltain avoin tennisturnaus 2000

**Yhdysvaltain avoin tennisturnaus 2000** alkoi 28. elokuuta ja päättyi 10. syyskuuta 2000. Miesten turnauksen puolustava mestari Andre Agassi putosi jatkosta toisella kierroksella hävittyään Arnaud Clémentille. Marat Safin voitti miesten kaksinpelin finaalissa Pete Samprasin. Naisten kaksinpelin hallitseva mestari Serena Williams hävisi puolivälierässä Lindsay Davenportille. Naisten puolella voiton vei Venus Williams, joka voitti finaalissa Davenportin.

Miesten nelinpelin voittivat Lleyton Hewitt ja Maks Mirny. Naisten nelinpelin voittivat Julie Halard-Decugis ja Ai Sugiyama. Sekanelinpelin voiton veivät Arantxa Sánchez Vicario ja Jared Palmer.

## Sijoitetut pelaajat

### Miesten kaksinpeli
#  Andre Agassi *(2. kierros)
#  [[Gustavo Kuerten]] *(1. kierros)
#  Magnus Norman *(4. kierros)
#  [[Pete Sampras]] *(loppuottelu)
#  Jevgeni Kafelnikov *(3. kierros)
#  *'Marat Safin (mestari)
#  Thomas Enqvist *(4. kierros)
#  [[Àlex Corretja]] *(3. kierros)
#  Lleyton Hewitt *(välierät)
#  [[Cédric Pioline]] *(3. kierros)
#  Tim Henman *(3. kierros)
#  [[Juan Carlos Ferrero]] *(4. kierros)
#  Franco Squillari *(2. kierros)
#  [[Nicolas Kiefer]] *(puolivälierät)
#  Juan Carlos Ferrero *(2. kierros)
#  [[Nicolás Lapentti]] *(2. kierros)

### Naisten kaksinpeli
#  Martina Hingis *(2. kierros)
#  [[Lindsay Davenport]] *(loppuottelu)
#  **[[Venus Williams]] (mestari)
#  [[Mary Pierce]] ''(4. kierros)
#  [[Serena Williams]] ''(puolivälierät)
#  [[Monica Seles]] ''(puolivälierät)
#  [[Conchita Martínez]] ''(3. kierros)
#  [[Nathalie Tauziat]] ''(puolivälierät)
#  [[Arantxa Sánchez Vicario]] ''(4. kierros)
#  [[Anke Huber]] ''(puolivälierät)
#  [[Sandrine Testud]] ''(4. kierros)
#  [[Anna Kournikova]] ''(3. kierros)
#  [[Amanda Coetzer]] ''(3. kierros)
#  [[Dominique Monami|Dominique Van Roost]] ''(2. kierros)
#  [[Jennifer Capriati]] ''(4. kierros)
#  [[Julie Halard-Decugis]] ''(1. kierros)


==Loppuottelut==

===Miesten kaksinpeli===
 **Marat Safin** –  [[Pete Sampras]] 6–4, 6–3, 6–3

===Naisten kaksinpeli===
 **Venus Williams** –  [[Lindsay Davenport]] 6–4, 7–5

===Miesten nelinpeli===
 **Lleyton Hewitt** /  **Maks Mirny** –  [[Ellis Ferreira]] /  [[Rick Leach]] 6–4, 5–7, 7–6

===Naisten nelinpeli===
 **Julie Halard-Decugis** /  **Ai Sugiyama** –  [[Cara Black]] /  [[Jelena Lihovtseva]] 6–0, 1–6, 6–1 

===Sekanelinpeli===
 **Arantxa Sánchez Vicario** /  **Jared Palmer''' –  Anna Kournikova /  Maks Mirny 6–4, 6–3

## Lähteet
* Miesten ja sekanelinpelin tulokset ITF:n sivuilla 
* Naisten tulokset ITF:n sivuilla
Kosket

**Kosket** on Juice Leskisen kirjoittama runokokoelma. Se ilmestyi Tammen julkaisemana vuonna 2007. Kokoelma on Leskisen viimeinen, ja sen runoissa on uupumista ja luopumista, mutta myös elämänhalua. Runot kertovat rakkaudesta, matkasta, sairaudesta ja terveydestä.  Kokoelman runot ovat paljaita ja rehellisiä, jopa armottomia runoilijaa itseään kohtaan. 

Osiossa *Muistatko* runoilija käsittelee vaimonsa kanssa tekemää ulkomaanmatkaa, ja *Lääketieteen opintopäivät* kertoo hänen sairaalakokemuksistaan.  Kokoelma päättyy säkeisiin: ”koska on tapahtunut jotakin /hyvää /joskus tuntuu että /olen ansainnut sen”.

Juice Leskinen toi käsikirjoituksen kustantajalle toukokuussa 2006, mutta ei enää jaksanut hioa sitä julkaisukuntoon. Runoilija Satu Koskimies järjesti materiaalin yhtenäiseksi kokoelmaksi, ja *Kosket* ilmestyi postuumisti helmikuussa 2007. Se sai ilmestyttyään hyvän vastaanoton; tosin kyse saattoi olla myös juuri kuolleen Leskisen elämäntyön kunnioittamisesta. Esimerkiksi Väinö Immonen piti sitä Savon Sanomissa Leskisen parhaana runoteoksena. Hannu Kankaanpään mukaan *Kosket* sisältää samoja heikkouksia ja vahvuuksia kuin Leskisen aiemmatkin runoteokset, "mutta saa eräänlaisena testamenttina myös riipaisevaa painokkuutta".

## Lähteet
Echinus elegans

***Echinus elegans*** on ''Diadematoidea''-lahkoon kuuluva vaalea merisiili, joka elää Atlantin valtameren koillisosissa.

## Koko ja ulkonäkö
*E. elegansilla* on matala, kaareva ruumis, jonka halkaisija on enintään 8 senttimetriä. Ruumis on tavallisesti valkeahko ja päältä punertava, mutta se voi olla myös violetti. Tukirangon pinnalla on suuria kalkkipiikkejä säännöllisinä, pystysuuntaisina jonoina sekä niiden välissä pienempiä piikkejä. Piikkien väritys vaihtelee voimakkaanpinkistä ja valkokärkisestä tasaisenpunertavaan tai -kellertävään. Piikkien lomassa on kahdenlaisia pihtipiikkejä eli *pedikellaarioita*, joista toiset ovat pyöreäpäisiä ja toiset kolmileukaisia. Suuta ympäröivistä kalkkilevyistä piikit puuttuvat kokonaan.

## Levinneisyys
*E. elegans* elää Atlantin valtameren koillisosissa sekä mahdollisesti Välimeressä ja Pohjois-Amerikan itärannikolla. Levinneisyysalue ulottuu pohjoisessa Trondheiminvuonoon ja Islannin etelärannikolle ja etelässä Biskajanlahdelle ja Azoreille. Pohjanmeressä sitä tavataan lähinnä Shetlandsaarten pohjoispuolella.

## Elinympäristö
*E. elegans* elää yleensä 50 metrin syvyydestä aina 2 kilometriin asti.

## Lähteet
Blood of the Earth

**Blood of the Earth** on Hawkwindin studioalbumi, joka julkaistiin 21. toukokuuta 2010. Albumista on myös julkaistu myös rajoitettu 2:n CD:n versio, jonka toisella levyllä on live-versioita ja haastattelu. 

Tyylillisesti albumi edustaa perinteistä Hawkwindin space rock-suuntausta, mutta myös paluuta 1970-luvun heavy rock-vaikutteisiin tunnelmiin on huomattavissa. Hawkwindin tyyliin mukana on myös pari uudelleennauhoitettua versiota, "Sweet Obsession" (alun perin Dave Brockin sooloalbumilta *Earthed To The Ground* (1984)) ja "You'd Better Believe It" (*[[Hall Of The Mountain Grill]]* (1974)). 

## Kappaleet
#
#
#
#
#
#
#
#
#
#
#
#

### Bonus-CD
#Space (säv. Brock)
#Angels of Death (säv. Brock)
#Wraith (säv. Darbyshire, Hone, Blake)
#Tide of the Century (säv. Blake)
#Magnu (säv. Brock)
#Levitation (säv. Brock)
#Long Gone (säv. Syd Barrett)
#Interview 2010

## Kokoonpano
;Yhtye
* Dave Brock – kitara, kosketinsoittimet, laulu
* Mr. Dibs – basso, laulu
* Tim Blake – kosketinsoittimet
* Niall Hone – kitara, basso, kosketinsoittimet
* Richard Chadwick – rummut, laulu

;Vierailevat muusikot
* Matthew Wright – laulu (kappale ”Blood of the Earth”)
* Jason Stuart – kosketinsoittimet (kappale ”Starshine”)
* Jon Sevink – viulu (bonus-CD)

## Arvostelut
* Desibeli.net: 
* Imperiumi: 5/10
* Sea of Tranquility: 

## Lähteet

## Aiheesta muualla
* Arvostelu Starfarer-nettisivustolla
F. W. Kadenius

**Fredrik Wilhelm Kadenius** (8. lokakuuta 1861 Helsinki – 29. joulukuuta 1942 Helsinki) oli suomalainen opettaja ja pikakirjoittaja.

F. W. Kadenius valmistui filosofian kandidaatiksi vuonna 1883, ja toimi matematiikan ja fysiikan opettajana Viipurin suomalaisessa tyttökoulussa. Hän toimi myös säätyvaltiopäivillä pikakirjoittajana vuodesta 1882. Yksikamariseen eduskuntaan siirryttäessä Kadenius loi eduskunnan pikakirjoituskanslian työmuodot ja oli pikakirjoituskanslian päällikkönä vuoteen 1920 asti. Pikakirjoituslehden päätoimittajana Kadenius toimi 1908–1915. Hän julkaisi kaksi pikakirjoituksen oppikirjaa: alkeisoppikirjan vuonna 1917 ja lyhennysoppaan vuonna 1934.

## Lähteet
Kissat ja koirat: Katti Katalan kosto

**Kissat ja koirat: Katti Katalan kosto** (*Cats & Dogs: The Revenge of Kitty Galore*) on vuonna 2010 ilmestynyt yhdysvaltalainen perhe-elokuva. Elokuva on jatko-osa vuonna 2001 ilmestyneelle ''Kuin kissat ja koirat'' (*Cats & Dogs*) -elokuvalle.

Elokuva julkaistiin 30. heinäkuuta 2010, myös 3D-versiona. Elokuvan Suomen ensi-ilta oli 13. elokuuta 2010.

## Pääosissa
### Alkuperäinen versio
*Nick Nolte (Butch, kangalinkoira)
*Bette Midler (Kitty Galore, sfinksi)
*Neil Patrick Harris (Lou, beagle)
*Michael Clarke Duncan (Angus MacDougal)
*Chris O'Donnell (Shane Larson)
*Jack McBrayer (Chuck)
*Roger Moore (Tab Lazenby)
*Christina Applegate (Chaterine, venäjänsininen)
*James Marsden (Diggs, saksanpaimenkoira)
*Joe Pantoliano (Peek, kiinanharjakoira)
*Michael Clarke Duncan (Sam, vanhaenglanninlammaskoira)
*Katt Williams (Seamus, kyyhky)

### Dubattu versio
*Pasi Ruohonen (Diggs)
*Susa Saukko (Chaterine)
*Markku Huhtamo (Butch)
*Petri Hanttu (Seamus)
*Katja Aakkula (?)
*Paavo Kerosuo (?)
*Aksu Palmén (Hämmästyttävä Chuck)
*Antti Pääkkönen (?)
*Markus Bäckman (?)

## Tuotot

Ensi-iltapäivänään elokuva tuotti 4,3 miljoonaa Yhdysvaltain dollaria, sijoittuen kuudenneksi ja jääden elokuvien *[[Dinner for Schmucks]]*, *[[Inception]]*, *[[Salt]]*, *[[Charlie St. Cloud]]* ja *[[Itse ilkimys]]* jälkeen. Se tuotti 12,4 miljoonaa dollaria kolmipäiväisenä viikonloppuna. Tuotot olivat kaukana elokuvan ensimmäisen osan 21,2 miljoonan dollarin lipputuloista, mutta samaa luokkaa kuin kesän toisen eläinelokuvan *[[Marmaduke]]n* lipputulot (11,2 dollaria miljoonaa kesäkuussa). *Kissat ja koirat: Katti Katalan kosto* -elokuva on tähän mennessä tuottanut 27 miljoonaa dollaria Yhdysvalloissa ja lähes 40 miljoonaa dollaria maailmanlaajuisesti.

## Arvioita
*Turun Sanomien* Päivi Valotien mielestä puhuvia eläimiä on nähty jo kovin monissa elokuvissa, mutta tällä kertaa nokkela agentti- ja toimintafilmiparodia tuo tuoretta näkökulmaa. Hauskimmillaan se on heti James Bond -elokuville ilkkuvassa alkutekstijaksossa.

## Lähteet

## Aiheesta muualla
* Elokuvan virallinen sivusto
Bernard-Marie Koltès

**Bernard-Marie Koltès** (9. huhtikuuta 1948 Metz – 1989  Pariisi) oli ranskalainen näytelmäkirjailija ja teatteriohjaaja.

## Henkilöhistoria
Koltèsin nuoruus oli väkivaltainen ja kapinallinen. Vaikka hän kokeili kirjoittamista nuorena, hän siirtyi teatterin pariin vasta 20-vuotiaana.Koltès kuoli 1989 aidsin aiheuttamiin komplikaatioihin.

## Tuotanto
Koltès kirjoitti noin kymmenen näytelmää, joista ensimmäinen oli pitkä  monologi *[[La Nuit juste avant les forêts]]* esitettiin 1977 Avignonin festivaalilla. Hänen näytelmänsä *Médée* herätti tosin huomiota jo 1970.  Jean Genet vaikutti Koltèsin kirjoitustyöhön. Muiden absurdin teatterin kirjailijoiden tavoin hän tunsi olevansa vieraassa maassa, hänen tapauksessaan homoseksuaalina heteroseksuaalissa maailmassa. Afrikassa hän näki kuinka eurooppalaiset vaikutteet hävittävät alkuperäiskulttuureja. Aiheesta syntyi näytelmä *[[Combat de nègre et de chiens]]*. Käytyään Amerikassa hän kirjoitti näytelmän  *[[Läntinen satamalaituri]]* (*Quai Ouest*,1985) veljestä ja sisaresta vieraassa kulttuurissa. Psykopaattitappaja Roberto Succo antoi aiheen viimeiseen näytelmään *[[Roberto Zucco]]*. Se esitettiin postuumisti Berliinissä vuonna 1990 ja esityksen ohjasi Peter Stein. Sitä on sen jälkeen esitetty kaikkialla Euroopssa ja Yhdysvalloissa.  Koltès käänsi Shakespeare näytelmän *The Winter's Tale* ranskaksi. Ranskalainen Théâtre National de Bretagne ohjaajanaan Rachid Zanouda esitti Koltèsin näytelmän *Läntinen satamalaituri* (*Quai ouest*) Tampereen teatterikesässä 2.-8.8. 2010. 

### Näytelmät
**Les Amertumes* (1970) 
**La Marche* (1970) 
**L'Héritage* (1972) 
**Récits morts* (1973)
**Sallinger* (1977) 
**La Nuit juste avant les forêts* (1977) 
**[[Neekeri vai koirat]]* (*Combat de nègre et de chiens*, 1979)
**[[Läntinen satamalaituri]]* (*Quai Ouest*, 1985) 
**Dans la solitude des champs de coton* (1985) 
**Tabataba* (1986) 
**Retour au désert* (1988) 
**Roberto Zucco* (1988)

## Palkintoja
*1982: Prix du jeune talent de la Société des Auteurs et Compositeurs Dramatiques
*1982: Ensimmäinen palkinto Fringe Festivalsilla Edinburghissa näytelmästä *La Nuit juste avant les forêts*

## Lähteet

## Aiheesta muualla
* Information page  
* Critical bibliography on Koltès' works (Auteurs.contemporain.info)
Pertti Turtiainen

**Pertti Kalevi Turtiainen** (s. 24. syyskuuta 1946 Tampere) on suomalainen poliitikko. Turtiainen oli kansanedustaja Vasemmistoliiton eduskuntaryhmässä vuosina 1999–2003. Ennen eduskuntauraansa Turtiainen työskenteli levyseppänä.

Turtiainen on kuulunut Kangasalan kunnanvaltuustoon vuodesta 1985 ja -hallitukseen 1991–? sekä Pirkanmaan maakuntavaltuustoon 1996–? ja -hallitukseen 1998–1999. Hänet valittiin kansanedustajaksi Pirkanmaan vaalipiiristä. Eduskunnassa Turtiainen kuului hallintovaliokuntaan, ja hän toimi sen varapuheenjohtajana.

Turtiainen on kuulunut TP-konepajan hallitukseen, Tradekan edustajistoon ja Finnveran hallintoneuvostoon. Hän on Metallityöväen liiton liittotoimikunnan jäsen. Vuonna 2009 Turtiainen vastusti Metalliliiton suunniteltua mutta toteutumatta jäänyttä hanketta yhdistyä Teollisuusalojen ammattiliittoon.

## Lähteet
Niclas Bergfors

**Niclas Bergfors** (s. 7. maaliskuuta 1987 Södertälje, Ruotsi) on ruotsalainen jääkiekkoilija.

## Ura
Bergfors on Södertälje SK:n kasvatti. Hän teki elokuussa 2004 kaksivuotisen sopimuksen Södertäljen Elitserien-joukkueen kanssa. Bergfors pelasi 25 Elitserien-ottelua tehden yhden maalin sekä kaksi playoff-ottelua. Hänet valittiin kauden päätteeksi Ruotsin vuoden junioripelaajaksi. 

New Jersey Devils varasi Bergforsin ensimmäisellä kierroksella numerolla 23 . Hän siirtyi heti varauksensa jälkeen Devilsin organisaatioon kaudeksi 2005–2006. Bergfors pelasi ensimmäisen NHL-ottelunsa kolmannella sopimuskaudellaan 2007–2008. Kaudella 2008–2009 hän pelasi kahdeksan NHL-ottelua ja teki myös ensimmäisen maalinsa, mutta läpimurto NHL:ään tapahtui kaudella 2009–2010. Devils myi Bergforsin kauden aikana Atlanta Thrashersiin Johnny Oduyan, Patrice Cormierin ja ensimmäisen kierroksen varausvuoron kanssa vaihdossa Ilja Kovaltšukiin ja Anssi Salmelaan. Bergfors teki Devilsissä ja Thrashersissa yhteensä 81 ottelussa tehopisteet 21+23=44. Hänet valittiin kauden päätteeksi NHL:n tulokkaiden tähdistökentälliseen.

Syyskuussa 2010 Bergfors teki Thrashersin kanssa vuoden mittaisen ja 900&nbsp;000 dollarin arvoisen jatkosopimuksen. Helmikuussa 2011, kesken kauden 2010–2011, hän siirtyi Florida Panthersiin. Panthers sai pelaajakaupassa hänen lisäkseen Patrick Rissmillerin, kun Thrashersiin siirtyivät Radek Dvořák ja viidennen kierroksen varausvuoro. Bergfors teki kauden aikana 36 pistettä, ja kauden jälkeen hän teki vuoden sopimuksen Nashville Predatorsin kanssa.

Bergfors aloitti hyvin Predatorsissa, mutta 11 ottelun jälkeen joukkue halusi lähettää hänet farmiin. Bergfors ei ollut kuitenkaan kiinnostunut farmipeleistä, ja hän siirtyi joulukuun alussa KHL:n Ak Bars Kazaniin. Kazanissa Bergfors pelasi kahdeksan ottelua ja sai niissä vain yhden syöttöpisteen. Hän siirtyi tammikuussa 2012, KHL:n viimeisenä siirtopäivänä Kazanista Severstal Tšerepovetsiin.

Bergfors jatkoi Severstalissa kauden 2012–2013. Kesäkuussa 2013 hän siirtyi laajennusvaraustilaisuuden kautta Admiral Vladivostokiin.

## Maajoukkue

Bergfors pelasi alle 20-vuotiaiden MM-kilpailuissa kolmesti (2005, 2006 ja 2007) ja alle 18-vuotiaiden MM-kilpailuissa kahdesti (2004 ja 2005). Hän voitti alle 18-vuotiaiden MM-pronssia 2005 ja hänet valittiin turnauksen tähdistökentälliseen. Bergfors oli kisojen maalipörssin toinen Venäjän Aleksei Sopinin kanssa.

Keväällä 2010 Bergfors pelasi kolme A-maaottelua Ruotsin maajoukkueessa tehden niissä yhden maalin. Hän ei kuitenkaan mahtunut lopulliseen MM-joukkueeseen.

## Muuta
Bergforsin isoveli Henrik on jääkiekkopuolustaja. Nicklasin pikkuveli Johan Bergfors pelaa puolestaan hyökkääjänä Nyköpings Hockeyn junioreissa.

## Tilastot

## Lähteet
*
*
*
*
### Viitteet
Charles Otis Whitman

**Charles Otis Whitman** (14. joulukuuta 1842 Woodstock, Maine – 6. joulukuuta 1910) oli yhdysvaltalainen eläintieteilijä.

Whitmanin vanhemmat Joseph ja Marcia Whitman olivat adventisteja ja pasifisteja ja estivät hänen värväytymisensä Etelävaltioiden armeijaan 1862. Hän toimi tuntiopettajana ja kääntyi sitten unitaariksi. Hänet nimitettiin pienen unitaarien hallitseman collegen, Westford Academyn, rehtoriksi. Vuonna 1872 Whitman muutti Bostoniin, ja liityttyään Bostonin luonnontieteelliseen seuraan (Boston Society of Natural History) hän päätti ryhtyä opiskelemaan eläintiedettä. 1875 hän pääsi opiskelemaan Leipzigin yliopistoon Saksaan Rudolf Leuckartin johdolla ja väitteli filosofian tohtoriksi 1878. Seuraavana vuonna hän pääsi post doc-stipendiaatiksi Johns Hopkinsin yliopistoon, mutta luopui siitä saman tien, koska Edward Sylvester Morse suositteli häntä seuraajakseen Tokion yliopiston professoriksi. Japanin hallitus nimitti hänet virkaan vuosiksi 1879-1881. Saksassa saamansa perusteellisen opetuksen ansiosta Whitman toi modernin eläintieteen ja etologian opetuksen Japaniin ja aloitti muun muassa mikroskoopin käytön.

Japanista Whitman sai pestin Napolin eläintieteelliselle asemalle (Stazione zoologica Anton Dohrn) 1882. Sitten hänet nimitettiin Harvardin yliopiston vertailevan eläintieteen museon assistentiksi vuosiksi 1883–1885. Tämän jälkeen hän työskenteli Allis Lake Laboratoryssa Milwaukeessa 1886–1889. Siellä hän vuonna 1887 perusti *Journal of Morphology*n.

Vuonna 1884 Whitman ja Emily Nunn vihittiin, ja he muuttivat Clark Universityyn Massachusettsissa (1889–1892). Tämän jälkeen Whitman toimi Chicagon yliopiston Eläinmuseon professorina ja kuraattorina 1892–1910. Hän toimi myös Marine Biological Laboratoryn ensimmäisenä johtajana Woods Holessa Massachusettsissa (1888–1908). 1880-luvulla Whitman nousi keskeiseksi hahmoksi Yhdysvaltain akateemisten luonnontieteilijöiden joukossa. 1890-luvulla hän ryhtyi tutkimaan lintuja, etenkin kyyhkyjä, ja piti kotonaan satoja siivekkäitä. Hän tutki pääasiassa perinnöllisyyttä, alkionkehitystä ja ilmiasun muuntelua.

Whitman oli myös lahjakas taiteilija. Hän maalasi tutkimiaan kyyhkyjä ja myös valokuvasi. Hän oli tuottelias kirjoittaja. Joulukuussa 1910 hän vilustui ja kuoli muutaman päivän kuluttua.
## Teoksia
* *A contribution to the embryology, life-history, and classification of the Dicyemids* (1882)
* *The Leeches of Japan* (1886)
* *The Naturalist's Occupation* (1891)
* *Evolution and epigenesis: Bonnet's theory of evolution, a system of negations* (1895)
* *Animal Behavior* (1899)
* *The metamerism of clepsine* (1912)
* *The Behavior of Pigeons* (postuumisti, 1919).
## Lähteet
* Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä.
Zbyněk Michálek

**Zbyněk Michálek** (s. 23. joulukuuta 1982 Jindřichův Hradec, Tšekkoslovakia) on tšekkiläinen entinen jääkiekkopuolustaja. Hän pelasi ammattilaisurallaan 13 kautta NHL-liigassa edustaen Minnesota Wildia, St. Louis Bluesia, Pittsburgh Penguinsia ja Arizona Coyotesia. Myös Zbyněkin nuorempi veli Milan on ammattilaisjääkiekkoilija.

## Ura
Michálek aloitti uransa QMJHL-sarjassa kaudella 2000–2001 Shawinigan Cataractesin riveissä. Kahden kauden jälkeen hän siirtyi Houston Aerosin AHL-joukkueeseen, jossa kauden kruunasi Calder Cupin voittaminen.

2003–2004 Michálek pääsi testaamaan taitojaan NHL:ssä Minnesota Wildin riveissä 22 ottelun verran. 2005 hänet kaupattiin Phoenix Coyotesiin Erik Westrumiä ja Dustin Woodia vastaan. Michálek pelasi Coyotesin paidassa viisi kautta, kunnes 2010 vapaana pelaajana solmi 20 miljoonan ja viiden vuoden sopimuksen Pittsburgh Penguinsin kanssa.

Kesällä 2012 Penguins kauppasi Michálekin takaisin Phoenixiin Harrison Ruoppia, Marc Cheverieta ja Phoenixiin kolmannen kierroksen varausnumeroa vastaan .

Kahden kauden jälkeen hänet kaupattiin St. Louis Bluesiin juuri ennen siirtotakarajan umpeutumista maaliskuussa 2015. Heinäkuussa vapaana pelaajana hän siirtyi takaisin Coyotesiin.

Michálek edustaa Tšekkiä maajoukkuetasolla. Hän pelasi veljensä kanssa vuoden 2010 talviolympialaisissa, jossa Suomi tiputti Tšekin puolivälierissä. Michálek voitti pronssia vuoden 2011 MM-kisoissa.

## Yksityiselämä
Michálek on naimisissa Helenan kanssa, ja heillä on kaksi lasta. Hänen nuorempi veljensä Milan pelaa NHL:ssä Toronto Maple Leafsin joukkueessa.

## Tilastot

## Lähteet
* 
* 

### Viitteet
Benito Archundia

**Benito Armando Archundia Téllez** (s. 21. maaliskuuta 1966 Tlalnepantla, Meksiko) on meksikolainen jalkapallotuomari. Ammatiltaan hän on juristi ja ekonomisti. Hän on toiminut kansainvälisenä tuomarina vuodesta 1993 ja hänen ensimmäinen kansainvälinen ottelunsa oli Yhdysvaltojen ja Kreikan kohtaaminen toukokuussa 1994. Archundia on tuominnut muun muassa kaksissa MM-kilpailuissa, Copa Libertadoreksessa ja Copa Américassa.

## Lähteet
*

### Viitteet
Leonard Chess

**Leonard Chess** (syntyjään **Lejzor Czyz**) (12. maaliskuuta 1917 Motal – 16. lokakuuta 1969 Chicago) oli puolalaissyntyinen amerikkalainen levytuottaja ja levy-yhtiö Chess Recordsin perustaja.

## Varhainen elämä
Lejzor Czys syntyi juutalaiseen yhteisöön Motalissa Puolassa (nykyisin osa Valko-Venäjää). Perhe muutti Yhdysvaltoihin vuonna 1928, asettui Chicagoon ja muutti sukunimensä Chessiksi. Lejzorista tuli Leonardo ja hänen veljestään Fiszelistä Philip.

## Chess Records
Aluksi Leonard ja Philip perustivat Chicagon eteläosassa ainoastaan mustille asiakkaille tarkoitetun yökerhon *Macomba Loungen*, joka paloi vuonna 1950. Noihin aikoihin Leonard tapasi pitkäaikaisen yhtiökumppaninsa Muddy Watersin, jonka hän otti artistiksi perustamaansa levy-yhtiöön Chess Recordsiin. Vaikka Watersin lisäksi mm. Little Walter, Howlin' Wolf, Willie Dixon ja Chuck Berry olivat merkittäviä levyttäjiä, niin Chess piti parhaana artistinaan Etta Jamesia.

Chess aikoi myydä yhtiönsä 1960-luvun lopulla mutta kuoli sydänkohtaukseen lähtiessään studiolta. Hän oli kuollessaan 52-vuotias.

## Elokuva
Vuonna 2008 ilmestyi Darnell Martinin ohjaama elokuva *[[Cadillac Records]]*, joka kertoo Chess Recordsin syntytarinan ja sen artisteista. Adrien Brody näyttelee Chessiä, Jeffrey Wright Muddy Watersia, Cedric the Entertainer Willie Dixonia, Columbus Short Little Walteria ja Beyoncé Knowles Etta Jamesia. Elokuvan ensi-ilta oli 5. joulukuuta 2008.
Juha Jokinen (raviselostaja)

**Juha Jokinen** (s. 1967) on suomalainen raveihin erikoistunut urheilutoimittaja. Jokinen toimii selostajana muun muassa Jyväskylän Killerin raviradalla. Lisäksi hän on vuoden 2012 alusta ollut mukana tekemässä Ravisuora-ohjelmaa TV2:lle.  

Jyväskylässä asuva Jokinen on valittu kerran Suomen parhaaksi raviselostajaksi. Hän on myös ohjastanut n. 45 starttia. 

## Lähteet
Marco Ruben

**Marco Gastón Ruben Rodríguez** (s. 26. lokakuuta 1986 Capitán Bermúdez, Argentiina) on argentiinalainen jalkapalloilija. Hän edustaa argentiinalaista Rosario Centralia ja on pelipaikaltaan hyökkääjä.

## Seurajoukkueura
Ruben aloitti uransa Rosario Centralista vuonna 2004. Aikaisemmin hän oli pelannut seuran juniorijoukkueissa. Vuoden 2006 syyskaudella (Apertura) hän teki 17 ottelussa seitsemän maalia ja oli näin joukkueensa paras maalintekijä. Tämä herätti kiinnostusta useissa eri seuroissa kotimaassa sekä Euroopassa. Lopulta hän siirtyi River Plateen 7,5 miljoonan dollarin kaupassa, johon kuuluivat myös seuratoverit Cristian Villagra ja Juan Ojeda.

Ruben ehti pelata River Platessa vain lyhyen aikaa, kun hän siirtyi tammikuussa 2008 espanjalaiseen Villarrealiin 7 miljoonan dollarin siirtokorvauksella. Saapumisensa jälkeen hänet lainattiin välittömästi loppukauden kestävällä sopimuksella Recreativoon. 27. tammikuuta 2008 hän pelasi ensimmäisen ottelunsa Espanjan Primera Divisiónissa Getafea vastaan.

Kauden 2008–2009 hän jatkoi lainalla Recreativossa ja pelasi yhteensä 29 ottelua, joissa syntyi kolme maalia. Joukkue ei onnistunut säilyttämään sarjapaikkaansa kauden päätteeksi ja niin hän palasi takaisin Villarrealiin. Hän vietti kuitenkin suurimman osan kaudesta seuran reservijoukkueessa, joka pelasi Segunda Divisiónissa.

7. helmikuuta 2010 Ruben pelasi ensimmäisen sarjaottelunsa Villarrealin edustusjoukkueessa Mallorcaa vastaan.

Vuonna 2015 Ruben palasi joukkueeseen, jossa aloitti uransa, Rosario Centraliin.

## Lähteet

## Aiheesta muualla
* Marco Rubenin tilastot BDFutbol-sivustolla
Living in the USA

**Living in the USA** on yhdysvaltalaisen laulajan Linda Ronstadtin studioalbumi vuodelta 1978. Levyn on julkaissut Asylum Records ja sen on tuottanut Peter Asher.

Levyn on äänittänyt ja miksannut Val Garay The Sound Factory -studiossa Los Angelesissa 5. toukokuuta ja 3. heinäkuuta välisenä aikana 1978. Garayn apulaisena on ollut George Ybarra. Miksaus on tehty Aphex Aural Exciter -systeemillä. Masteroinnin on tehnyt Doug Sax Mastering Labissa. 

Kannen graafinen suunnittelija on Kosh ja valokuvat on ottanut Jim Shea.

Levyllä soittavista muusikoista ei ole mainintaa, mutta sisäkannen kuvassa ulkoilmaravintolassa olevat asiakkaat on nimetty: Peter, Waddy, Don, Kenny, Dan, Russ ja Linda.

## Kappaleet

Sivu 1

1. Back in the U.S.A. – 3:02
: (Chuck Berry)
: Arc Music Corp. BMI
2. When I Grow Too Old to Dream – 3:52
: (Oscar Hammerstein, II & Sigmund Romberg)
: Robbins Music Corporation ASCAP
3. Just One Look – 3:20
: (G. Carroll & D. Payne)
: Premier Music Publishing, Inc. BMI
4. Alison – 3:20
: (Elvis Costello)
: Plangent Vision Music, Inc. ASCAP
5. White Rhythm & Blues – 4:17
: (J.D. Souther)
: Ice Age Music ASCAP

Sivu 2

1. All That You Dream – 3:43
: (Paul Barrére & Bill Payne)
: Naked Snake Music ASCAP
2. Ooh Baby Baby – 3:18
: (William Robinson & Warren Moore)
: Jobete Music Company ASCAP
3. Mohammed's Radio – 4:20
: (Warren Zevon)
: Zevon Music BMI
4. Blowing Away – 3:15
: (Eric Kaz)
: United Artists Music Co., Inc. / Glasco Music ASCAP
5. Love Me Tender – 2:39
: (Elvis Presley & Vera Matson)
: Elvis Presley Music / Belinda Music BMI

## Lähteet

Linda Ronstadt LP *Living in the USA* (Asylum Records 6E-155, 1978)
Woman from Tokyo

**Woman from Tokyo** on Deep Purplen kappale ja single vuodelta 1973. Se julkaistiin yhtyeen seitsemännellä albumilla *[[Who Do We Think We Are]]*, ja se oli albumin ainoa kappale, joka äänitettiin Frankfurtin sijaan Roomassa. Kappaleen kirjoittajiksi on merkitty koko yhtye; Ritchie Blackmore, Jon Lord, Ian Paice, Ian Gillan sekä Roger Glover.

Singlen b-puolella on ”Black Night” -kappaleen liveversio.

## Kappaleet singlellä
*Kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice.
**A-puoli**
#
**B-puoli**
#

## Lähteet
*Kappaleet ja niiden kestot: Deep Purple – Woman from Tokyo (Song)
### Viitteet
Izitso

**Izitso** on laulaja-lauluntekijä Cat Stevensin kymmenes studioalbumi, joka julkaistiin vuonna 1977. Sen on julkaissut Island Records.

Albumin kappaleet, kuten "(I Never Wanted) To Be a Star", heijastelevat kriisejä, joita Stevens tunsi tähtenä olemisen ja henkilökohtaisen minänsä välillä. Tämän jälkeen Stevens teki vain yhden albumin ennen kääntymistään islamiin.

Albumin avauskappale "Days of the Old Schoolyard" oli suuri singlehitti ja se on omistettu Stevensin kiertuekokoonpanoon kuuluneelle laulaja Linda Lewisille.

## Kappaleet

**A-puoli**

# (Remember the Days of the) Old Schoolyard
# Life
# Killin' Time
# Kypros
# Bonfire

**B-puoli**

# (I Never Wanted) To Be a Star
# Crazy
# Sweet Jamaica
# Was Dog a Doughnut?
# Child for a Day

## Lähteet
*Cat Stevens MC *Izitso* (Island ZCI 9451, 1977)
*
This Year’s Model

**This Year’s Model** on englantilaisen laulaja-lauluntekijä Elvis Costellon ja hänen taustayhtyeensä The Attractionsin toinen studioalbumi vuodelta 1978. Levyn on julkaissut Arletty-levy-yhtiö, ja sen on tuottanut Nick Lowe.

Albumi menestyi hieman Costellon ensilevyä paremmin nousten Britanniassa LP-listan neljänneksi, ja myös siltä julkaistut singlet ”(I Don’t Want To Go To) Chelsea” ja ”Pump It Up” pääsivät listoille.

Levyllä soittavista muusikoista ei ole mainintaa, mutta takakannen valokuvan henkilöt on nimetty: Pete, Steve, Bruce ja Elvis.

Suomen-painoksen kannen on valmistanut Helsingin Paino Oy/Offset.

## Kappaleet

Sivu 1

# 
# 
# 
# 
# 
# 
# Watching the Detectives

Sivu 2

# 
# 
# 
# 
# 
# 

Kaikki kappaleet ovat E. Costellon tekemiä, ja niiden kopiointioikeuden omistaja on Riviera Global Productions Ltd.

Kappaletta ”Watching the Detectives” ei ole merkitty levyetikettiin.

## Lähteet
* Elvis Costello LP *This Year’s Model* (Arletty ATTY-L 002, 1978)
*
Jukka Kolari

**Jukka Kolari** (s. 10. elokuuta 1959 Jyväskylä) on suomalainen tietokirjailija.

## Kirjat

* 
* 
* 
* 
* 
* 
* 
* 
*
Damchi

**Damchi** on bhutanilainen koirarotu. Se on kotimaassaan rakastettu, mutta muualla sen selviytyminen on yhä epävarmaa. Saksassa on muutama, koska eräs kasvattaja toi ne Intiasta, mutta sukulinjat ovat erittäin kapeat. Suomeenkin on tuotu joitain yksilöitä.

## Ulkonäkö
Tämä pieni kääpiökoira muistuttaa tiibetinspanielia, mutta on tätä kookkaampi, vahvarakenteisempi ja pitkäkuonoisempi. Häntä on hapsuttunut ja selän päälle kiertyvä. Peitinkarva on silkkinen, ja se on kohtalaisen pitkää ja siinä on pieni kaulus. Väritys vaihtelee mustavalkoisesta kolmiväriseen (mustavalkoinen punaruskein merkein), mutta myös muutama muunnelma hyväksytään. 

## Luonne ja käyttäytyminen
Damchi on uskollinen, itsenäinen, erittäin älykäs ja leikkisä. Se on vieraita kohtaan pidättäytynyt, mutta tulee hyvin toimeen oman perheen lasten kanssa.

## Alkuperä
Rotu on läheistä sukua tiibetinspanielille. Sen uskotaan saaneen nimensä Himalaja-vuoriston Damchi-kylästä. Toinen selitys on, että nimitys, joka tarkoittaa *sidottua koiraa* kertoisi sen käyttötarkoituksesta munkkien vahtikoirana. Bhutanin entisellä kuninkaalla oli damchi ja se on kuvattu yhteen maan postimerkeistä vuodelta 1972.

## Lähteet
*Cunliffe, Juliette. *Encyclopedia of Dog Breeds.* Parragon, 2001. .

### Viitteet
Echinus acutus

***Echinus acutus*** on ''Diadematoidea''-lahkoon kuuluva suuri, punavalkoinen merisiili, joka elää Atlantin valtameren koillisosissa.

## Koko ja ulkonäkö
*E. acutuksen* ruumis on suhteellisen korkea ja puolikartiomainen eikä pallomainen kuten sen lähisukulaisella ruokamerisiilillä (*E. esculentus*). Molemmat lajit ovat läpimitaltaan enintään 15 senttimetriä ja pystyvät risteytymään keskenään. *E. acutuksen* tukiranko on tavallisesti valkoinen tai vihreä ja siinä on vaihtelevanlevyisiä, punaruskeita raitoja. Tukirangon pinnalla on suuria, tanakoita kalkkipiikkejä säännöllisinä, pystysuuntaisina jonoina, joiden välissä on hennompia piikkejä. Piikit ovat tyvestään punertavat tai vihertävät ja kärjestään valkoiset. Niiden lomassa on kahdenlaisia pihtipiikkejä eli *pedikellaarioita*, joista toiset ovat pyöreäpäisiä ja toiset kolmileukaisia. Suuta ympäröivistä kalkkilevyistä piikit puuttuvat kokonaan ja myös tukirangon laella niitä on vain vähän.

## Levinneisyys
*E. acutusta* tavataan vain Atlantin valtameren koillisosissa. Levinneisyysalue ulottuu pohjoisessa Karhusaaren lähistölle ja etelässä Välimerelle ja Cabo Bojadorin rannikolle. Pohjanmeressä sitä esiintyy ainoastaan alueilla, jotka ovat vähintään 100 metrin syvyisiä.

## Elinympäristö
*E. acutus* elää yleensä karkealla pohjalla 20 metrin syvyydestä aina 1,3 kilometriin asti.

## Ravinto
*E. acutus* syö leviä sekä pieniä merieliöitä, kuten äyriäisiä.

## Lähteet
Kalvosinnappi

**Kalvosinnappi** on pääosin miesten pukeutumisessa käytetty koristeellinen kiinnitin. Kalvosinnapilla kiinnitetään yhteen kauluspaidan tai puseron hihansuun (eli *kalvosimen*) kaksi vastakkaista osaa.

## Historia

Kalvosinnapin edeltäjä 1500-luvun Euroopassa oli naru, jolla kiinnitettiin paitojen rypytetyn rannenauhan kaksi osaa yhteen. Tällaiset "kalvosinnarut" säilyivät suosittuina 1800-luvulle asti, mutta Ranskan kuningas Ludvig XVI:n aikana suosiota alkoivat saavuttaa hihansuun kiinnittävät "hihanapit" (*boutons de manchette*), jotka koostuivat värillisistä lasinapeista ja niitä yhdistävästä lyhyestä metalliketjusta. 1700-luvulla lasinappien tilalle alkoi tulla jalokivillä ja kullalla koristeltuja kiinnittimiä, jotka lähemmin muistuttivat nykyisiä kalvosinnappeja.

Suomessa koko 1700-luvun ajan hopeasta valmistetut kalvosinnapit olivat osa pappisylimystön asemaa ja säätyä korostanutta hienostunutta pukeutumista samoin kuin vaikkapa hopeiset nuuskarasiat olivat.

1800-luvulla teolliset keksinnöt kuten elektrolyysi sallivat halpojen materiaalien päällystämisen kalliilla materiaaleilla, ja kalvosinnapit tulivat laajemmin saataville kansan keskuudessa hintojen putoamisen ansiosta.

Viktoriaanisella aikakaudella kalvosinnappi osoitti esimerkiksi kantajansa koulutaustaa, vaakunaa, klubia tai sotilasrykmenttiä.

## Pukeutuminen

Kalvosinnappeja käytetään sellaisten paitojen kanssa, joiden hihassa ei ole nappeja, vain reiät kalvosinnappeja varten. Tavallisinta on kiinnittää hihansuun osat niin, että niiden reunat ovat kohdakkain, sen sijaan että toinen puoli vedettäisiin toisen päälle.

Kalvosinnappeja on monia eri tyylejä. Yleisin tyyppi koostuu kahdesta ovaalinmuotoisesta napista, jotka ovat usein hopeaa tai kultaa ja sisältävät upotettuna esimerkiksi onyksikiven. Kaulusnapin eri osia yhdistää yleensä metallinen tappi, joskus myös lyhyt metalliketju. Joskus, varsinkin perinteisemmissä kalvosinnapeissa, nappeihin on tehty niiden omistajan nimikirjaimet.

Kalvosinnapit kuuluvat osaksi tummaa pukua.

## Lähteet

## Aiheesta muualla
Tornado (albumi)

**Tornado** on minneapolisilaisen The Rainmakers -yhtyeen studioalbumi vuodelta 1987. Levyn on julkaissut Polygram Records Mercury-merkillä ja sen on tuottanut ja äänittänyt Terry Manning. Levy on äänitetty Alpha Soundin Ardent-studioilla Memphisissä touko-heinäkuussa vuonna 1987. 

Levykannen valokuvat on ottanut Simon Fowler ja taidesuunnittelijana on ollut Mitchell Kanner Michael Baysin johdolla.

## Kappaleet
;Sivu 1
# 
# 
# 
# 
# 

;Sivu 2
# 
# 
# 
# 
# 

Päätöskappale on omistettu osakalaiselle Terrille.

Kaikki laulut on tehnyt Bob Walkenhorst ja niiden kopiointioikeuksien haltijat ovat Screen Gems-EMI Music, Inc. ja Bob Walkenhorst Music. Kappaleiden sanat on painettu levypussiin.

## Kokoonpano
* Bob Walkenhorst – laulu, kitarat, kosketinsoittimet
* Steve Phillips – soolokitara, laulu
* Rich Ruth – basso, laulu
* Pat Tomek – rummut

Lisäksi levyn tuottaja Terry Manning on soittanut kosketinsoittimia.

## Lähteet
* The Rainmakers LP *Tornado* (Mercury 832 795-1, 1987)
Dinatriuminosinaatti

**Dinatriuminosinaatti** (C10H11N4O8PNa2) on inosiinimonofosfaatin dinatriumsuola. Yhdistettä käytetään elintarvikkeissa arominvahventimena.

## Valmistus ja käyttö
Dinatriuminosinaattia eristetään kuivatusta kalasta tai levästä.. Yhdistettä käytetään elintarvikkeissa arominvahventimena ja sen E-koodi on E631.

Dinatriuminosinaatti antaa ruualle umamimaun. Sitä käytetään muun muassa kuivatuissa keittoaineksissa, kastikkeissa, kinkku- ja kanasalaateissa sekä säilötyissä kasviksissa. Yhdistettä käytetään usein yhdessä natriumglutamaatin kanssa, koska ne voimistavat toistensa vaikutusta. Tätä kutsutaan synenergistiseksi vaikutukseksi.

## Lähteet

## Aiheesta muualla
*ChemBlink: Disodium 5'-Inosinate
Luettelo Benellin moottoripyörämalleista

Tämä artikkeli sisältää luettelon Benellin valmistamista moottoripyörämalleista.

## Moottoripyörämallisto
### Nykyiset moottoripyörämallit

* Benelli 49X
* Benelli BX 449 Cross
* Benelli BX 505 Enduro
* Benelli BX 570 Supermoto
* Benelli Café Racer 1130
* Benelli Caffé Nero 250
* Benelli TnT 899
* Benelli Tornado 1130 Tre
* Benelli Tre K 899
* Benelli Tre K 1130
* Benelli Tre K Amazonas
* Benelli Pepe 50
* Benelli Velvet 125
* Benelli Velvet 250

## Lähteet

## Aiheesta muualla
* Benellin tuotteet yrityksen kotisivuilla
David Stirling

**Archibald David Stirling** (15. marraskuuta 1915 Lecropt, Perthshire, Skotlanti – 4. marraskuuta 1990 Skotlanti) oli skotlantilainen kartanonomistaja, vuoristokiipeilijä ja toisen maailmansodan aikainen Britannian armeijan upseeri. Stirling oli myös Britannian armeijan erikoisjoukkoyksikön Special Air Servicen (SAS) perustaja. Hän hankki koulutuksensa Ampleforth Collegessa ja Trinity collegessa Cambridgessä.

## Kirjallisuutta
* Ben Macintyre, *Kova joukko: SAS ja erikoisjoukkojen synty* (*SAS : Rogue Heroes*). Suomentanut Aura Elometsä. Jyväskylä : Atena, 2024
Francisco Vásquez de Coronado

**Francisco Vásquez de Coronado** (1510–1554) oli espanjalainen tutkimusmatkailija, jonka tunnetuin saavutus oli Yhdysvaltain lounaisten osien, muun muassa Grand Canyonin löytäminen ensimmäisenä eurooppalaisena. 

Coronado ja hänen lähes tuhat miestään purjehtivat Meksikonlahdelle vuonna 1540 tarkoituksenaan etsiä käsiinsä tarunomaiset ”seitsemän kultaista kaupunkia”. Matkan rasitukset osoittautuivat odotettua suuremmiksi. Orjina tuotuja mustia pakeni, samoin osa oppaina toimineista intiaaneista. Myös monet espanjalaiset kyllästyivät matkantekoon ja palasivat takaisin lähtöpaikalleen nykyiseen Meksikoon. Coronado jatkoi pienemmän joukon kanssa aarteiden etsimistä. He löysivät useita 200–400 asukkaan pueblo-kyliä, näiden joukossa zuni-intiaanien asuttama *Cibola*, jonka piti olla yksi seitsemästä kultaisesta kaupungista. Rikkaudet jäivät kuitenkin löytymättä ja kun toinenkin tarujen kaupunki *Quivira* osoittautui ruohokattoisten majojen muodostamaksi köyhäksi kyläksi, espanjalaiset lopettivat aarteiden etsimisen ja purjehtivat vuonna 1542 takaisin kotimaahansa. 

## Lähteet
* Henriksson, Markku: *Alkuperäiset amerikkalaiset*. Gaudeamus, 1985. 

### Viitteet

## Aiheesta muualla
Volvo FMX

**Volvo FMX** on ruotsalaisen Volvon valmistama kuorma-auto. FMX on tarkoitettu erityisesti maansiirtotehtäviin. Se kehitettiin lähinnä Volvo FM:n pohjalta, asiakkaiden toivomusten mukaan. Uutuuksia ovat mm. teräsvahvistettu puskuri, teräksiset polttoainesäiliöt ja moottorin suoja, joka suojaa moottoria alhaalta päin tulevilta iskuilta ja kulumiselta.

Moottorivaihtoehdot FMX Volvoon ovat D11C ja D13C. 11 litraisen D11C moottorin tehovaihtoehdot ovat 330, 370, 410 ja 450 hv. D13C:n tehovaihtoehdot ovat taas: 380, 420, 460 ja 500 hv. Vaihteistoksi on saatavilla I-Shift, täysautomaattinen Powertronic ja useita manuaalivaihteistoja.

Ohjaamovaihtoehtoja on kolme; päivä-, makuu- ja Globetrotter-ohjaamo.

## Aiheesta muualla

* Volvo Trucks Finland - Volvo FMX
Luettelo BMW:n moottoripyörämalleista

Tämä artikkeli sisältää **luettelon [[BMW]]:n valmistamista [[moottoripyörä]]malleista**.

## Moottoripyörämallisto

### Nykyiset moottoripyörämallit

* BMW F 650 GS
* BMW F 800 GS
* BMW F 800 R
* BMW F 800 S
* BMW F 800 ST
* BMW G 450 X
* BMW G 650 X Challenge
* BMW G 650 Xcountry
* BMW G 650 Xmoto
* BMW HP2 Megamoto
* BMW HP2 Sport
* BMW K 1300 S
* BMW K 1300 GT
* BMW K 1300 R
* BMW R 1200 GS
* BMW R 1200 GS Adventure
* BMW R 1200 R
* BMW R 1200 RT
* BMW S 1000 RR

### Vanhat moottoripyörämallit
* BMW HP2 Enduro
* BMW K75
* BMW K100
* BMW K 1200 LT
* BMW K 1200 R
* BMW K 1200 R Sport
* BMW K 1200 S
* BMW R 1150 R Rockster
* BMW R 1200 S
* BMW C1

## Aiheesta muualla
* BMW:n tuotteet yrityksen kotisivuilla

## Lähteet
Salome (opetuslapsi)

**Salome** oli Jeesus Kristuksen seuraaja. Hän oli Sebedeuksen vaimo, Jaakob vanhemman ja Johanneksen äiti.
Luettelo Buellin moottoripyörämalleista

Tämä artikkeli sisältää luettelon Buellin valmistamista moottoripyörämalleista.

## Moottoripyörämallisto

### Nykyiset moottoripyörämallit

* Buell 1125CR
* Buell 1125R
* Buell XB9SX
* Buell XB12Scg
* Buell XB12Ss
* Buell XB12X
* Buell XB12XT
* Buell XB12XP

### Vanhat moottoripyörämallit
* Buell Cafe Racer
* Buell M2 Cyclone
* Buell RR1000
* Buell S3
* Buell XB9S
* Buell XBRR

## Aiheesta muualla
* Buellin tuotteet yrityksen kotisivuilla

## Lähteet
Itä-Friisia

**Itä-Friisia** () on rannikkoalue luoteis-Ala-Saksin osavaltiossa Saksassa. Alueella asuu noin 465 000 ihmistä.
Koripallo kesäolympialaisissa 1960

**[[Kesäolympialaiset 1960|Vuoden 1960 kesäolympialaisten]] [[koripallo]]** järjestettiin 26. elokuuta – 10. syyskuuta Land Rover Arenassa Bolognassa ja Palazzetto dello Sportissa Roomassa. Tämä oli viides kerta, kun laji oli mukana olympialaisten ohjelmassa virallisena lajina. Koripallo järjestettiin ainoastaan miehille. Lopputurnaukseen osallistui kaiken kaikkiaan 16 maajoukkuetta, joissa oli yhteensä 192 pelaajaa.

## Mitalistit

## Lopputulokset

## Mitalitaulukko

## Lähteet
*Basketball at the 1960 Roma Summer Games
Roy Neuberger

**Roy Neuberger** (21. heinäkuuta 1903 – 24. joulukuuta 2010) oli yhdysvaltalainen taiteenkerääjä ja mesenaatti. Hän perusti New Yorkiin oman museon Neuberger Museum of Art vuonna 1974 ja lahjoitti runsaasti teoksia New Yorkin modernin taiteen museoon ja Metropolitanin taidemuseoon. Hän perusti vuonna 1939 sijoitusyhtiö Neuberger Bermanin.

## Lähteet
Strongylocentrotus droebachiensis

***Strongylocentrotus droebachiensis*** on ''Diadematoidea''-lahkoon kuuluva pieni, vihreä merisiili, joka elää maapallon pohjoisilla merialueilla.

## Koko ja ulkonäkö
*S. droebachiensiksella* on matala, kaareva ruumis, jonka läpimitta on enintään 8 senttimetriä. Se muistuttaa rantamerisiiltä (*Psammechinus miliaris*) mutta on sitä tukevampi. Ruumis on tavallisesti vihreänruskea ja sileä ja siinä on runsaasti samanpituisia pieniä kalkkipiikkejä. Suurimmat piikit muodostavat pystysuuntaisia jonoja, joiden lomassa voi olla suurilla yksilöillä myös hennompia piikkijonoja. Suuta ympäröivistä kalkkilevyistä piikit puuttuvat kokonaan. Piikit ovat vihertävät tai punertavat, harvemmin violetit, ja yleensä valkokärkiset. Piikkien lisäksi merisiilin pinnalla on kahdenlaisia pihtipiikkejä eli *pedikellaarioita:* suuria, pyöreäpäisiä sekä kolmileukaisia pihtipiikkejä.

## Levinneisyys
*S. droebachiensista* tavataan maapallon kaikilla pohjoisilla merialueilla. Pohjoisella jäämerellä se elää Itä-Siperian mereltä Länsimaan rannikolle ulottuvalla alueella. Atlantin valtamerellä levinneisyysalue kattaa Juutinrauman ja koko Pohjanmeren ja jatkuu Islannin ja Grönlannin kautta aina New Jerseyn rannikolle asti. Tyynellämerellä sitä esiintyy eteläisimmillään Vancouverin ja Korean korkeudella.

## Elinympäristö
*S. droebachiensis* elää yleensä rantavyöhykkeellä, mutta yksittäisiä havaintoja on tehty aina 1,2 kilometrin syvyydestä.
Se kovertaa usein koloja kiviin.

## Lähteet

## Aiheesta muualla

*ITIS: Strongylocentrotus droebachiensis
Pakistaninbulldoggi

**Pakistaninbulldoggi** (*Gull Dong*) on pakistanilainen koirarotu. 

## Ulkonäkö
Pakistaninbulldoggi on kookkaampi kuin muut pakistanilaiset koirarodut. Se on lihaksikas, erittäin voimakas, vahvarakenteinen ja roteva molossi. Se on kuitenkin atleettinen ja yllättävän ketterä. Sen rintakehä on syvä ja kallo massiivinen. Karvapeite on lyhyt, sileä ja tasainen. Värivaihtoehtoja on monia, esimerkiksi valkoinen, musta ja juovikas. Säkäkorkeus on vähimmillään 76,2 cm ja enimmillään 106,7 cm, mikä tekee siitä yhden kaikkein kookkaimmista yhä elävistä koiraroduista bully kuttan, tanskandoggin ja irlanninsusikoiran ohella. Tämä massiivinen taistelukoira painaa 40,8–63,5 kg.

## Luonne ja käyttäytyminen
Pakistaninbulldoggi on älykäs, hyvin valpas, karski ja vakava vahtikoira. Se suojelee omistajaansa ja reviiriään ja puolustaa niitä mitä tahansa hyökkääjää vastaan. Se on erittäin koira-aggressiivinen ja varautunut tuntemattomia ihmisiä kohtaan. Se ei sopeudu kaupunkielämään terävän luonteensa ja varautuneisuutensa vuoksi. Se voi kuitenkin olla omistajalleen hyvin uskollinen ja omistautunut ja muodostaa vahvan siteen perheensä kanssa. Se on erittäin aggressiivinen ja vaikea hallita, minkä vuoksi se täytyy sosiaalistaa oikein varhaisella iällä ja vaatii vastuullista ja oikeanlaista koulutusta. Jos haluaa ostaa sellaisen, on parempi valita pentu. 

## Alkuperä
Rotu tunnetaan pakistanilaisena, mutta se oli olemassa jo Intian siirtomaavallan ajalla ennen Pakistanin valtion olemassaoloa. Vaikka sen alkuperää ei juuri tunneta, sen tiedetään olevan bully kuttan ja pakistaninbullterrierin risteytys. Se on saanut ensiksi mainitun voimat ja koon ja jälkimmäisen nopeuden ja ketteryyden, mikä tekee siitä mahtavan taistelijan. Sitä ei ole jalostettu siirtomaa-aikana yhdessäkään rekisteröidyssä kennelklubissa. Sitä käytetään kotimaassaan koiratappeluihin, suojeluun ja karhun syöttinä.

## Katso myös
*Bully kutta
*Luettelo taistelukoiraroduista

## Lähteet